وتيقة 11 يناير 1944

وتيقة 11 يناير 1944، لي معروفة ب لعربية ب سميت وثيقة المطالبة بالإستقلال ؤ لي ب لغلط كاتسما وثيقة الإستقلال، هي وتيقة طالبو فيها لوطنيين لمغاربة ستيقلال د لمغريب كامل ؤ يحكمو سّلطان محمد بن يوسف، ؤ تدار حوكومة ديموقراطية ؤ دوستورية كاتضمن لحقوق ل ݣاع لمجتمع.

نهار 11 يناير عطلة رسمية ف لمغريب.

 سياق 
من بعد ما بان ل الشعب المغربي بلي فرنسا استعمارية و لهدف ديالها هو استعمار المغرب ونزف التروات ديالو واستغلالو بداو ف اللوّل من الشارع كيطالبو بلإستقلال شي لي تصدات لي قوات فرنسا بالعنف وبقاو لمغاربة كيديرو فعمليات مسلحة لردع الفرنسيين تا توصلو ف 1944 ل اتفاق باش يقدمو وثيقة يطالبو فيها باستقلال المغرب ويكون تحت حكم سّلطان محمد بن يوسف مع تشكيل حكومة شعبية كاتضمن الحقوق للجميع ووفقا لمقاصد الشريعة أيضاً كيما فجميع الدول لإسلامية.

 نص 
وثيقة 11 يناير 1944

 ناس لي سناو 
علا حساب ما دكر بوبكر لقادري ف لمدكرات ديالو، 66 شخصية سنات علا هاد لوتيقة:

لعسكري ؤ لكتاتبي لفرانصاوي جورج سپيلمان ف لكتاب ديالو "من لحيماية ل ستيقلال، لمغريب" لي خرج ف 1967 كيقول بلي نسخة رّسمية لي تعطات ل لإقامة لعامة فيها 58 واحد سنا لوتيقة. لحسن تّاني ف لكتاب ديالو "تحدي" حتا هو كيقول بلي تمنية ؤ خمسين شخصية سنات لوتيقة. نفس لمعلومة كيقولها لمؤرخ لمغريبي لمصطفى بواعزيز لي طالع علا لوتيقة ف لأرشيڤ لفرانصاوي ؤ كيزيد بلي سمية د مليكة لفاسي ماكايناش من بين هاد 58 واحد.

 عواقب 
رد لفعل ديال لإقامة لفرانساوية ف رّباط جا بزربة. تدارت ضغوط كبيرة على سّلطان محمد بن يوسف باش يستنكر لوتيقة، ؤ تعتاقلو وطنيين معروفين لي سناو.

ف ليلة د 28 يناير، تشد أحمد بلافريج، لأمين لعام د حيزب ستيقلال، ؤ لمعاون ديالو محمد ليازيدي ف رّباط ب تهمة كيتبادل لمعلومات معا لقوات د لمحور. بلافريج كان واحد من 3 د لوطنيين لي تنفاو ف لڭزيرة د كورسيكا. ف فاس، تسجن عبدلعزيز بندريس ؤ لهاشمي لفيلالي. ف لمجموع، عتاقلات السلطات لفرانساوية 20 واحد من لوطنيين مور هاد لوتيقة.

كانت وتيقة 11 يناير خطوة مهمة ف نّضال علاود ستيقلال. ؤ بهاد لوتيقة تحالفات لحركة لوطنية لمغريبية معا سّلطان. بدا كيولي سّلطان رمز شعبي وطني مهم، بحيت دار لخيطاب ديال طانجة ف 10 أبريل 1947 وتنفا قبل من لعيد لكبير ف 20 غشت 1953. سالات لحيماية لفرانساوية على لمغريب ف 2 مارس 1956 مورما تسنا لإعلان لفرانساوي لمغريبي ف رّباط.

 نعيكاسات تقافية ؤ جتيماعية 
تصغير|نصب د لوتيقة د لإستقلال ف لمدينة د سلا.
تاريخ د هاد لوتيقة تعطا لبزاف د لبلايص من بينهم زناقي، شوارع، سّاحات ؤ حتا مدارس ف مدون مختالفة ف لمغريب.

ف 1988، لوزير لول عزدين لعيراقي رد 11 يناير عيد وطني ؤ لا نهار فيريي. لؤستاد لجاميعي مصطفى قادري ؤ لمؤرخ علي ريسوني كيعتابرو لحتيفال ب 11 يناير عيد حيزبي ؤ فيئاوي كتر من ماهو وطني. ؤ كاين لي كيمشي بعيد ؤ كيطالب باش يتلغا ؤ يتحتافل ف بلاصتو راس لعام لأمازيغي ولا نهار 29 يناير لي وقعو فيه ف 1944 موضاهارات ماتو فيها نّاس.

ف 2014، خرّج لؤستاد لجاميعي يوسف شيهب كتاب ب لفرانساوية علا وتيقة لمطالبة ب ستيقلال :



ف 2017، ف دكرى 73 د هاد لوتيقة، خرّج دريس شويكة فيلم فداء لي كيهضر علا لمقاومة لمغربية ضد فرانصا خصوصا معا لمقاوم محمد زرقطوني. هاد لفيلم لي فيه ساعة ؤ 49 دقيقة كتب سيناريو ديالو صّحافي عزيز ساطوري.

ف 2020، ف دكرى 76، دارت مبادرة فري كولشي لي فيها صحافيين، سياسيين ؤ مناضلين د حقوق لإنسان "وتيقة مغريب بلا عتيقال سياسي ؤ معتقلي رّأي" ؛ من بين نّاس لي سناو كاين لمعطي منجب، نبيلة منيب، نبيل أحمجيق، عمر بلافريج، علي بوطوالة ؤ ناصر الزفزافي.

 مصادر 

 لمزاود 
 بحث حول تقديم وثيقة الاستقلال المغربية 
 في ذكرى تقديم وثيقة الاستقلال
 ذكرى 11 يناير:تقديم وثيقة المطالبة بالاستقلال
 ذكرى تقديم وثيقة الاستقلال

تصنيف:تاريخ د لمغريب
تصنيف:لقرن 20 ف لمغريب
تصنيف:1944
تصنيف:ستيعمار
تصنيف:مقالات فيها مصدر و 3000 بايت
تصنيف:1944 ف لمغريب